বর্তমান দিনে চুলের যত্নের জন্য হামেশাই টাকা খরচ করেন অনেকে। চুলের সমস্যার জেরে অবসাদগ্রস্থ হয়ে পড়ার উদাহরণও অনেক রয়েছে। কিন্তু চুলের সমস্যার জন্য আত্মহত্যা, এমন উদাহরণ হয়ত প্রথম।
চুল পড়ে যাচ্ছে, এই অবসাদে বেঙ্গালুরুর মাদুরাইতে আত্মহত্যা করলেন এক আইটি ইঞ্জিনিয়ার। মৃতের নাম আর মিঠুন রাজ। একটি সর্বভারতীয় সংবাদমাধ্যমে প্রকাশিত খবর অনুযায়ী, পেশায় সফটওয়্যার ইঞ্জিনিয়ার আর মিঠুন রাজ বেশ কয়েকদিন ধরে চুলের সমস্যায় ভুগছিলেন। সম্প্রতি বেশ কয়েকটি ওষুধও ব্যবহার করেন তিনি। কিন্তু তাতেও কাজের কাজ কিছুই হয়নি।
স্থানীয় সূত্রে খবর, কয়েকদিন আগে আর মিঠুন রাজের জন্য পাত্রী খোঁজা শুরু করেন তাঁর মা বাসন্তীদেবী। কিন্তু চুলের সমস্যায় ধীরে ধীরে অবসাদগ্রস্থ হয়ে পড়ছিলেন আর মিঠুন রাজ। গত রবিবার মৃতের মা বাসন্দীদেবী স্থানীয় একটি মন্দিরে যান। বাড়ি ফিরে ছেলের ঝুলন্ত দেহ দেখতে পান তিনি। পরে পুলিশ এসে দেহটি উদ্ধার করে। চুলের সমস্যার জন্য ওই যুবক আত্মহত্যা করেছেন বলে অনুমান করা হচ্ছে।
মৃতের মায়ের বয়ান নিয়ে ঘটনার তদন্ত শুরু করেছে জয়হিন্দপুরম থানার পুলিশ।